पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा विधानसभा अध्यक्ष ज्ञानचंद गुप्ता ने कोरोना मरीजों की सहायता करने के उद्देश्य से सिविल अस्पताल, सेक्टर-6 में कोविड-19 हेल्पलाइन का शुभारंभ किया। यह हेल्पलाइन भारतीय जनता पार्टी युवा मोर्चा की ओर से संचालित की जाएगी। गुप्ता ने अस्पताल में आए हुए लोगों को मास्क व सैनिटाइजर भी वितरित किए। गुप्ता ने कहा कि आज उन्होंने भाजपा युवा मोर्चा की ओर से संचालित की जाने वाली हेल्पलाइन की शुरुआत की है।
कोई भी जरूरतमंद व्यक्ति कोरोना से संबंधित सहायता प्राप्त करने के लिए हेल्पलाइन नंबर 9041344828 पर काॅल कर सकता है। काॅल करने पर बीजेपी युवा मोर्चा की टीम की ओर से जरूरतमंद व्यक्ति को हर संभव सहायता उपलब्ध करवाई जाएगी। गुप्ता ने ऐसे कोरोना पीड़ितों जिनके शरीर में प्लाजमा बन चुका है, उनसे अपील की कि वे स्वयं आगे आए और प्लाजमा डोनेट करें ताकि अन्य कोरोना संक्रमितों का अमूल्य जीवन बचाया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn